शर्मीन सेगल

शर्मिन सेगल- मेहता ही एक भारतीय अभिनेत्री आहे जी हिंदी चित्रपटांमध्ये काम करते. तिने तिच्या कारकिर्दीची सुरुवात तिचे मामा संजय लीला भन्साळी यांच्याकडे सहाय्यक दिग्दर्शक म्हणून केली आणि त्यांच्या निर्मितीतील मलाल (२०१९) या चित्रपटातून तिने अभिनय क्षेत्रात पदार्पण केले. त्यासाठी तिला सर्वोत्कृष्ट महिला पदार्पणासाठी फिल्मफेर पुरस्काराचे नामांकन मिळाले होते. त्यानंतर सेगलने चित्रपट अतिथी भूतो भव (२०२२) आणि मालिका हीरामंडी (२०२४) मध्ये काम केले आहे.

 सुरुवातीचे जीवन 
शर्मीन सेगलची आई चित्रपट संपादक बेला भन्साळी-सेगल आहे, ज्या संजय लीला भन्साळी यांची धाकटी बहिण आहेत. तिचे वडील दीपक सेगल आहेत. तिला सिमरन नावाची एक धाकटी बहीण आहे. ती चित्रपट दिग्दर्शक मोहन सेगल यांची नात आहे, ज्यांनी हिंदी चित्रपटसृष्टीत ज्येष्ठ अभिनेत्री रेखा  यांची ओळख करून दिली. 

सेगलचे आईकडील आजी-आजोबा चित्रपट निर्माते नवीन भन्साळी आणि लीला भन्साळी आहेत. तिने न्यू यॉर्कमधील ली स्ट्रासबर्ग थिएटर अँड फिल्म इन्स्टिट्यूटमधून अभिनयाचा अभ्यासक्रम पूर्ण केला.

२०१९ च्या एका मुलाखतीत, सेगलने किशोरावस्थेत तिचे वजन जास्त असल्याचे नमूद केले व त्यामुळे शाळेत तिची  चेष्टा केली जात असे असा दावा केला आहे.  शरीराच्या सकारात्मकतेला प्रोत्साहन देण्याच्या सध्याच्या ट्रेंडबद्दल बोलताना, तिने सांगितले की तिला १५ वर्षांहून अधिक काळ त्रास देण्यात आला आणि तिला आत्मविश्वास नव्हता.

 कारकीर्द 
सेगलने तिच्या कारकिर्दीची सुरुवात मेरी कोम (२०१४) आणि बाजीराव मस्तानी (२०१५) मधून सहाय्यक दिग्दर्शक म्हणून केली.

सेगलने २०१९ मध्ये संजय लीला भन्साळी यांच्या मलाल  चित्रपटामधून अभिनय क्षेत्रात पदार्पण केले. तिने मीझान जाफरीसोबत आस्था त्रिपाठीची भूमिका साकारली होती. त्याला समीक्षकांकडून मिश्र प्रतिक्रिया मिळाल्या. टाईम्स ऑफ इंडियाने नवोदित कलाकार मीजान आणि शर्मीन यांच्या अभिनयाचे आणि त्यांच्या पडद्यावरच्या केमिस्ट्रीचे कौतुक केले आणि त्यांना "रोमँटिक आणि तीव्र क्षणांसह", "उबदार प्रेमकथा" असे संबोधले. न्यूज १८ ने मीझान आणि शर्मीन यांच्या पदार्पणाच्या जोडीला "अंशतः आकर्षक", पण "खडतर" म्हटले. सेगलला तिच्या अभिनयासाठी सर्वोत्कृष्ट महिला पदार्पणासाठी फिल्मफेर पुरस्कार नामांकन मिळाले.

२०२२ मध्ये, तिने झी५ च्या अतिथी भूतो भव मध्ये, प्रतीक गांधी सोबत फ्लाइट अटेंडंट नेत्रा बॅनर्जीची भूमिका साकारली. त्याला समीक्षकांकडून मिश्र प्रतिक्रिया मिळाल्या. फिल्मफेरने लिहिले की, "ती आणि प्रतीक एक खऱ्या जोडीच्या भूमिकेत दिसतात."  डीएनए इंडियाने सेगलला "उत्कृष्ट" म्हटले आणि म्हटले की हा चित्रपट तुम्हाला भावनिक करेल.

२०२४ मध्ये, सेगल भन्साळीच्या हीरामंडी या मालिकेत ताहा शाह बदुशाच्या सोबत कवी आलमजेबची भूमिका करताना दिसली. तिच्या अभिनयाचे एकमताने कौतुक करण्यात आले; हिंदुस्तान टाईम्सचे देवांश शर्मा यांनी नमूद केले की, "शर्मिनने अत्यंत आवश्यक असलेली तरुणाईची ऊर्जा दिली आहे, परंतु तिचा आवाज आणि संवाद तिच्या बाजूने काम करत नाहीत;"   द हिंदूचे शिलाजित मित्रा यांनी लिहिले की आलमझेबचे पात्र सेगलने "सपाटपणे" साकारले आहे. तिच्या भूमिकेसाठी तिला मोठ्या प्रमाणात टीकाही मिळाली, जी "अभिव्यक्तीहीन" असल्याचे म्हटले जात होते.

 वैयक्तिक जीवन 
नोव्हेंबर २०२३ मध्ये, शर्मीनने टोरेंट फार्मास्युटिकल्सचे कार्यकारी संचालक अमन मेहता यांच्याशी लग्न केले.

 चित्रपटांची यादी 
वर्ष शीर्षक भूमिका नोंदी Ref. २०१४ मेरी कोमसहाय्यक संचालक  २०१५ बाजीराव मस्तानीसहाय्यक संचालक  २०१९ मलाल आस्था त्रिपाठी नामांकन - सर्वोत्कृष्ट महिला पदार्पणासाठी फिल्मफेर पुरस्कार    २०२२ अतिथी भूतो भव नेत्रा बॅनर्जी  २०२४ हीरामंडी आलमझेब "आलम"दूरदर्शन मालिका 

 संदर्भ 

वर्ग:हिंदी चित्रपट अभिनेत्री
वर्ग:इ.स. १९९५ मधील जन्म
वर्ग:२१व्या शतकातील भारतीय अभिनेत्री
वर्ग:स्त्री चरित्रलेख